Գիրքը նախ գնահատուեցաւ գրողներու PEN միջազգային ընկերութեան Թուրքիոյ մասնաճիւղի կողմէ, իբրեւ «Ամսուան գիրքը»։ Եթէ նկատի ունենանք Թուրքիոյ բեղուն հրատարակչական շուկայի իւրաքանչիւր ամիս հրատարակած բազմաթիւ գիրքերը, արդարօրէն կրնանք ըսել, թէ Պարոնեան մրցանիշ մը ձեռք բերած է այս գնահատումով։ Իսկ նախորդ շաբաթ, երկրի զանգուածային լրատուամիջոցներէն «Հիւրրիյէթ» օրաթերթը իր ընթերցողներուն կը յանձնարարէր Պարոնեանի գործը՝ իբրեւ այս ամառ կարդալու արժանի տասը գործերէն մին։